CELEX: 32015R2402
Language: el
Date: 2015-10-12 00:00:00
Title: Κατ' εξουσιοδότηση κανονισμός (ΕΕ) 2015/2402 της Επιτροπής, της 12ης Οκτωβρίου 2015, με τον οποίο αναθεωρούνται οι εναρμονισμένες τιμές αναφοράς ως προς την απόδοση για τη χωριστή παραγωγή ηλεκτρισμού και θερμότητας κατ' εφαρμογή της οδηγίας 2012/27/ΕΕ του Ευρωπαϊκού Κοινοβουλίου και του Συμβουλίου και καταργείται η εκτελεστική απόφαση 2011/877/ΕΕ της Επιτροπής

19.12.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 333/54
            
         ΚΑΤ' ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) 2015/2402 ΤΗΣ ΕΠΙΤΡΟΠΉΣ
   της 12ης Οκτωβρίου 2015
   με τον οποίο αναθεωρούνται οι εναρμονισμένες τιμές αναφοράς ως προς την απόδοση για τη χωριστή παραγωγή ηλεκτρισμού και θερμότητας κατ' εφαρμογή της οδηγίας 2012/27/ΕΕ του Ευρωπαϊκού Κοινοβουλίου και του Συμβουλίου και καταργείται η εκτελεστική απόφαση 2011/877/ΕΕ της Επιτροπής
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2012/27/ΕΕ του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, για την ενεργειακή απόδοση, την τροποποίηση των οδηγιών 2009/125/ΕΚ και 2010/30/ΕΕ και την κατάργηση των οδηγιών 2004/8/ΕΚ και 2006/32/ΕΚ (1), και ιδίως το άρθρο 14 παράγραφος 10 δεύτερο εδάφιο,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 4 παράγραφος 1 της οδηγίας 2004/8/ΕΚ ΕΚ του Ευρωπαϊκού Κοινοβουλίου και του Συμβουλίου (2) η Επιτροπή καθόρισε με την εκτελεστική απόφαση 2011/877/ΕΕ (3) εναρμονισμένες τιμές αναφοράς ως προς την απόδοση για τη χωριστή παραγωγή ηλεκτρικής ενέργειας και θερμότητας, υπό μορφή πίνακα τιμών οι οποίες διαφοροποιούνται ανάλογα με τους σχετικούς παράγοντες, όπως το έτος κατασκευής και οι τύποι καυσίμου. Οι τιμές αυτές ισχύουν έως τις 31 Δεκεμβρίου 2015.
            
         
               (2)
            
            
               Η Επιτροπή επανεξέτασε τις εναρμονισμένες τιμές αναφοράς ως προς την απόδοση για τη χωριστή παραγωγή ηλεκτρισμού και θερμότητας, λαμβάνοντας υπόψη δεδομένα από τη λειτουργική χρήση υπό πραγματικές συνθήκες, τα οποία διαβιβάστηκαν από τα κράτη μέλη και τα ενδιαφερόμενα μέρη. Ως αποτέλεσμα των εξελίξεων στη βέλτιστη διαθέσιμη και οικονομικώς συμφέρουσα τεχνολογία, που διαπιστώθηκαν κατά τη διάρκεια της υπό εξέταση περιόδου 2011-2015, θα πρέπει να διατηρηθεί η διάκριση ανάλογα με το έτος κατασκευής της μονάδας συμπαραγωγής, που προβλέπεται στην απόφαση 2011/877/ΕΕ για τις εναρμονισμένες τιμές αναφοράς ως προς την απόδοση για τη χωριστή παραγωγή ηλεκτρισμού.
            
         
               (3)
            
            
               Η επανεξέταση των εναρμονισμένων τιμών αναφοράς ως προς την απόδοση επιβεβαίωσε ότι, με βάση την πρόσφατη πείρα και ανάλυση, οι διορθωτικοί συντελεστές σχετικά με τις κλιματικές συνθήκες οι οποίοι καθορίζονται στην απόφαση 2011/877/ΕΕ θα πρέπει να εφαρμόζονται μόνο στις εγκαταστάσεις που χρησιμοποιούν αέρια καύσιμα.
            
         
               (4)
            
            
               Η εν λόγω επανεξέταση επιβεβαίωσε, με βάση την πρόσφατη πείρα και ανάλυση, ότι θα πρέπει να συνεχιστεί η εφαρμογή των διορθωτικών συντελεστών για τις αποφευχθείσες απώλειες δικτύου οι οποίοι καθορίζονται στην απόφαση 2011/877/ΕΕ. Προκειμένου να αποτυπώνονται καλύτερα οι αποφευχθείσες απώλειες χρειάζεται να επικαιροποιηθούν τα όρια ηλεκτρικής τάσης που χρησιμοποιούνται και οι τιμές των διορθωτικών συντελεστών.
            
         
               (5)
            
            
               Από την επανεξέταση προέκυψαν στοιχεία που δείχνουν ότι οι εναρμονισμένες τιμές αναφοράς ως προς την απόδοση για τη χωριστή παραγωγή θερμότητας θα πρέπει να τροποποιηθούν σε ορισμένες περιπτώσεις. Προκειμένου να αποφευχθούν αναδρομικές αλλαγές των υφιστάμενων συστημάτων, η νέα δέσμη τιμών αναφοράς ισχύουν μόνο από το 2016, ενώ η μέχρι τώρα προβλεπόμενη δέσμη τιμών εξακολουθεί να ισχύει για τις μονάδες που έχουν κατασκευαστεί πριν από αυτή την ημερομηνία. Δεν απαιτήθηκαν διορθωτικοί συντελεστές για τις κλιματικές συνθήκες, επειδή οι θερμοδυναμικές παράμετροι της παραγωγής θερμότητας από καύσιμα δεν εξαρτώνται σημαντικά από τη θερμοκρασία του περιβάλλοντος. Επιπλέον, δεν απαιτούνται συντελεστές διόρθωσης για τις θερμικές απώλειες των δικτύων, επειδή η θερμική ενέργεια χρησιμοποιείται πάντοτε πλησίον του τόπου παραγωγής της.
            
         
               (6)
            
            
               Από την εν λόγω επανεξέταση δεν προέκυψαν αποδεικτικά στοιχεία από τα οποία να προκύπτει ότι θα πρέπει να διαφοροποιηθούν οι τιμές αναφοράς για την ενεργειακή απόδοση των λεβήτων παραγωγής ατμού ή ζεστού νερού.
            
         
               (7)
            
            
               Από τα δεδομένα λειτουργικής χρήσης υπό ρεαλιστικές συνθήκες δεν προκύπτει στατιστικά σημαντική βελτίωση της πραγματικής απόδοσης των πλέον προηγμένων εγκαταστάσεων που χρησιμοποιούσαν συγκεκριμένα είδη καυσίμων κατά την υπό εξέταση περίοδο.
            
         
               (8)
            
            
               Επειδή χρειάζονται σταθερές συνθήκες ώστε να εξασφαλίζονται επενδύσεις σε έργα συμπαραγωγής και να συνεχιστεί η εμπιστοσύνη από τους επενδυτές, είναι σκόπιμο να καθοριστούν εναρμονισμένες τιμές αναφοράς για τον ηλεκτρισμό και τη θερμότητα.
            
         
               (9)
            
            
               Καθώς οι τιμές αναφοράς για τη χωριστή παραγωγή θερμότητας και ηλεκτρισμού που καθορίζονται στην απόφαση 2011/877/ΕΕ ισχύουν έως τις 31 Δεκεμβρίου 2015, οι νέες τιμές αναφοράς θα πρέπει να εφαρμόζονται από την 1η Ιανουαρίου 2016. Προκειμένου να εξασφαλισθεί η εφαρμογή της νέας δέσμης τιμών αναφοράς από την ημερομηνία αυτή, ο ισχύων κανονισμός αρχίζει να ισχύει την πρώτη ημέρα από τη δημοσίευσή του.
            
         
               (10)
            
            
               Δυνάμει των άρθρων 14, 22 και 23 της οδηγίας 2012/27/ΕΕ, η Επιτροπή εξουσιοδοτείται να εκδίδει πράξεις κατ' εξουσιοδότηση για την επικαιροποίηση των εναρμονισμένων τιμών αναφοράς για τη χωριστή παραγωγή ηλεκτρισμού και θερμότητας. Η εξουσία ανατίθεται στην Επιτροπή για πενταετή περίοδο, από τις 4 Δεκεμβρίου 2012. Προκειμένου να αποφευχθεί τυχόν μη παράταση της εξουσιοδότησης πέραν της 4ης Δεκεμβρίου 2017, προβλέπεται να εξακολουθήσουν να ισχύουν οι τιμές αναφοράς που καθορίζονται στον παρόντα κανονισμό. Αν κατά την ενδιάμεση περίοδο εκχωρηθούν στην Επιτροπή νέες εξουσίες, η Επιτροπή προτίθεται να επανεξετάσει τις τιμές αναφοράς που καθορίζονται στον παρόντα κανονισμό, το αργότερο τέσσερα έτη από την έναρξη ισχύος του.
            
         
               (11)
            
            
               Καθώς σκοπός της οδηγίας 2012/27/ΕΕ είναι η προώθηση της συμπαραγωγής, ώστε να εξοικονομείται ενέργεια, θα πρέπει να υπάρχει κίνητρο για την ανακαίνιση παλαιότερων μονάδων συμπαραγωγής, ώστε να βελτιωθεί η ενεργειακή τους απόδοση. Για τους λόγους αυτούς, και σύμφωνα με την απαίτηση για εναρμονισμένες τιμές αναφοράς ως προς την απόδοση οι οποίες θα πρέπει να βασίζονται στις αρχές που αναφέρονται στο παράρτημα II στοιχείο στ) της οδηγίας 2012/27/ΕΕ, οι τιμές αναφοράς ως προς την απόδοση για τον ηλεκτρισμό προς εφαρμογή σε μονάδα συμπαραγωγής θα πρέπει να αυξάνονται από το ενδέκατο έτος μετά το έτος κατασκευής της μονάδας,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καθορισμός εναρμονισμένων τιμών αναφοράς ως προς την απόδοση
   Οι εναρμονισμένες τιμές αναφοράς ως προς την απόδοση για τη χωριστή παραγωγή ηλεκτρισμού και θερμότητας αναφέρονται στα παραρτήματα I και ΙΙ, αντιστοίχως.
   Άρθρο 2
   Διορθωτικοί συντελεστές για τις εναρμονισμένες τιμές αναφοράς ως προς την απόδοση για τη χωριστή παραγωγή ηλεκτρισμού
   1.   Τα κράτη μέλη εφαρμόζουν τους διορθωτικούς συντελεστές που καθορίζονται στο παράρτημα III για να προσαρμόζουν τις εναρμονισμένες τιμές αναφοράς απόδοσης που καθορίζονται στο παράρτημα I στις μέσες κλιματικές συνθήκες που επικρατούν σε κάθε κράτος μέλος.
   Αν στο έδαφος κράτους μέλους προκύπτει από τα επίσημα μετεωρολογικά δεδομένα ότι υφίστανται διαφορές στην ετήσια θερμοκρασία περιβάλλοντος μεγαλύτερες ή ίσες των 5 oC, το εν λόγω κράτος μέλος δύναται, κατόπιν σχετικής κοινοποίησης προς την Επιτροπή, να χρησιμοποιεί διάφορες κλιματικές ζώνες για τους σκοπούς του πρώτου εδαφίου, χρησιμοποιώντας τη μέθοδο που περιγράφεται στο παράρτημα III.
   2.   Τα κράτη μέλη εφαρμόζουν τους διορθωτικούς συντελεστές που καθορίζονται στο παράρτημα IV για να προσαρμόζουν τις εναρμονισμένες τιμές αναφοράς ως προς την απόδοση που καθορίζονται στο παράρτημα I για τις αποφευχθείσες απώλειες δικτύου.
   3.   Αν κράτος μέλος εφαρμόζει τους διορθωτικούς συντελεστές που παρατίθενται στο παράρτημα III και εκείνους που παρατίθενται στο παράρτημα IV, εφαρμόζουν πρώτα τους συντελεστές του παραρτήματος III και έπειτα εκείνους του παραρτήματος IV.
   Άρθρο 3
   Εφαρμογή των εναρμονισμένων τιμών αναφοράς ως προς την απόδοση για τη χωριστή παραγωγή ηλεκτρισμού
   1.   Τα κράτη μέλη εφαρμόζουν τις εναρμονισμένες τιμές αναφοράς ως προς την απόδοση που παρατίθενται στο παράρτημα I σε συνάρτηση με το έτος κατασκευής της μονάδας συμπαραγωγής. Οι εν λόγω εναρμονισμένες τιμές αναφοράς ως προς την απόδοση ισχύουν επί 10 έτη από το έτος κατασκευής της μονάδας συμπαραγωγής.
   2.   Από το ενδέκατο έτος που έπεται του έτους κατασκευής της μονάδας συμπαραγωγής, τα κράτη μέλη εφαρμόζουν τις εναρμονισμένες τιμές αναφοράς ως προς την απόδοση οι οποίες, βάσει της παραγράφου 1, ισχύουν για μονάδες συμπαραγωγής ηλικίας 10 ετών. Οι εν λόγω εναρμονισμένες τιμές αναφοράς ως προς την απόδοση ισχύουν ένα έτος.
   3.   Για τους σκοπούς του παρόντος άρθρου, το έτος κατασκευής της μονάδας συμπαραγωγής είναι το ημερολογιακό έτος κατά το οποίο η μονάδα παράγει ηλεκτρισμό για πρώτη φορά.
   Άρθρο 4
   Εφαρμογή των εναρμονισμένων τιμών αναφοράς ως προς την απόδοση για τη χωριστή παραγωγή θερμότητας
   1.   Τα κράτη μέλη εφαρμόζουν τις εναρμονισμένες τιμές αναφοράς ως προς την απόδοση που παρατίθενται στο παράρτημα II σε συνάρτηση με το έτος κατασκευής της μονάδας συμπαραγωγής.
   2.   Για τους σκοπούς του παρόντος άρθρου, το έτος κατασκευής της μονάδας συμπαραγωγής είναι το έτος κατασκευής για τους σκοπούς του άρθρου 3.
   Άρθρο 5
   Ανακαίνιση μονάδας συμπαραγωγής
   Αν το κόστος της επένδυσης για την ανακαίνιση υφιστάμενης μονάδας συμπαραγωγής υπερβαίνει το 50 % του κόστος της επένδυσης για την κατασκευή ανάλογης νέας μονάδας συμπαραγωγής, ως έτος κατασκευής της ανακαινισμένης μονάδας συμπαραγωγής για τους σκοπούς των άρθρων 3 και 4 θεωρείται το ημερολογιακό έτος κατά το οποίο η ανακαινισμένη μονάδα συμπαραγωγής παράγει ηλεκτρισμό για πρώτη φορά.
   Άρθρο 6
   Μείγμα καυσίμου
   Αν η μονάδα συμπαραγωγής λειτουργεί με περισσότερα από ένα είδη καυσίμου, οι εναρμονισμένες τιμές αναφοράς ως προς την απόδοση για τη χωριστή παραγωγή εφαρμόζονται αναλογικώς στο σταθμισμένο μέσο όρο της εισερχόμενης ενέργειας από τα διάφορα καύσιμα.
   Άρθρο 7
   Κατάργηση
   Η απόφαση 2011/877/ΕΕ καταργείται.
   Άρθρο 8
   Έναρξη ισχύος και εφαρμογή
   Ο παρών κανονισμός αρχίζει να ισχύει την πρώτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Ο παρών κανονισμός εφαρμόζεται από την 1η Ιανουαρίου 2016.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 12 Οκτωβρίου 2015.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 315 της 14.11.2012, σ. 1.
   
      (2)  Οδηγία 2004/8/ΕΚ του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, για την προώθηση της συμπαραγωγής ενέργειας βάσει της ζήτησης για χρήσιμη θερμότητα στην εσωτερική αγορά ενέργειας και για την τροποποίηση της οδηγίας 92/42/ΕΟΚ (ΕΕ L 52 της 21.2.2004, σ. 50).
   
      (3)  Εκτελεστική απόφαση 2011/877/ΕΕ της Επιτροπής, της 19ης Δεκεμβρίου 2011, για καθορισμό εναρμονισμένων τιμών αναφοράς ως προς την απόδοση για τη χωριστή παραγωγή ηλεκτρικής ενέργειας και θερμότητας κατ' εφαρμογή της οδηγίας 2004/8/ΕΚ του Ευρωπαϊκού Κοινοβουλίου και του Συμβουλίου και την κατάργηση της απόφασης 2007/74/ΕΚ της Επιτροπής (ΕΕ L 343 της 23.12.2011, σ. 91).
   
      ΠΑΡΑΡΤΗΜΑ I
      
         Εναρμονισμένες τιμές αναφοράς απόδοσης για τη χωριστή παραγωγή ηλεκτρισμού
      
      
         (που προβλέπονται στο άρθρο 1)
      
      Στον κατωτέρω πίνακα οι εναρμονισμένες τιμές αναφοράς ως προς την απόδοση για τη χωριστή παραγωγή ηλεκτρισμού βασίζονται στην καθαρή θερμογόνο δύναμη και σε πρότυπες ατμοσφαιρικές συνθήκες ISO (θερμοκρασία περιβάλλοντος 15 °C, πίεση 1,013 bar, σχετική υγρασία 60 %).
      
                  Κατηγορία
               
               
                  Τύπος καυσίμου
               
               
                  Έτος κατασκευής
               
            
                  Πριν το 2012
               
               
                  2012-2015
               
               
                  Από το 2016
               
            
                  Στερεά
               
               
                  S1
               
               
                  Λιθάνθρακας συμπεριλαμβανομένου του ανθρακίτη, ασφαλτούχος άνθρακας, υποασφαλτούχος άνθρακας, οπτάνθρακας, ημιοπτάνθρακας, οπτάνθρακας από πετρέλαιο
               
               
                  44,2
               
               
                  44,2
               
               
                  44,2
               
            
                  S2
               
               
                  Λιγνίτης, μπρικέτες λιγνίτη, σχιστολιθικό πετρέλαιο
               
               
                  41,8
               
               
                  41,8
               
               
                  41,8
               
            
                  S3
               
               
                  Τύρφη, μπρικέτες τύρφης
               
               
                  39,0
               
               
                  39,0
               
               
                  39,0
               
            
                  S4
               
               
                  Ξηρή βιομάζα στην οποία συγκαταλέγονται το ξύλο και άλλη στερεά βιομάζα, συμπεριλαμβανομένων σβόλων (πέλετ) και πλίνθων (μπρικετών) ξύλου, ξηρών ξυλοτεμαχίων, καθαρών και ξηρών υπολειμμάτων κατεργασίας ξύλου, κελυφών καρπών και ελαιοπυρήνων και άλλων πυρήνων
               
               
                  33,0
               
               
                  33,0
               
               
                  37,0
               
            
                  S5
               
               
                  Άλλη στερεά βιομάζα συμπεριλαμβανομένων παντός είδους ξύλου που δεν περιλαμβάνεται στην κατηγορία S4, καθώς και μαύρης αλισίβας και καφέ αλισίβας.
               
               
                  25,0
               
               
                  25,0
               
               
                  30,0
               
            
                  S6
               
               
                  Αστικά και βιομηχανικά (μη ανανεώσιμα) απόβλητα και ανανεώσιμα/βιοαποικοδομήσιμα απόβλητα
               
               
                  25,0
               
               
                  25,0
               
               
                  25,0
               
            
                  Υγρά
               
               
                  L7
               
               
                  Βαρύ μαζούτ, πετρέλαιο εσωτερικής καύσης/ντίζελ, άλλα προϊόντα πετρελαίου
               
               
                  44,2
               
               
                  44,2
               
               
                  44,2
               
            
                  L8
               
               
                  Βιοϋγρά, στα οποία συμπεριλαμβάνονται η βιομεθανόλη, η βιοαιθανόλη, η βιοβουτανόλη, το βιοντίζελ και άλλα βιοϋγρά
               
               
                  44,2
               
               
                  44,2
               
               
                  44,2
               
            
                  L9
               
               
                  Υγρά απόβλητα, στα οποία συμπεριλαμβάνονται τα βιοαποικοδομήσιμα και τα μη ανανεώσιμα απόβλητα (στα οποία περιλαμβάνονται στέατα, λίπη και χρησιμοποιημένα σπέρματα)
               
               
                  25,0
               
               
                  25,0
               
               
                  29,0
               
            
                  Αέρια
               
               
                  G10
               
               
                  Φυσικό αέριο, υγραέριο (LPG), υγροποιημένο φυσικό αέριο (LNG) και βιομεθάνιο
               
               
                  52,5
               
               
                  52,5
               
               
                  53,0
               
            
                  G11
               
               
                  Αέρια διυλιστηρίου, υδρογόνο και αέριο σύνθεσης
               
               
                  44,2
               
               
                  44,2
               
               
                  44,2
               
            
                  G12
               
               
                  Βιοαέριο που παράγεται από αναερόβια ζύμωση, υγειονομική ταφή και επεξεργασία λυμάτων
               
               
                  42,0
               
               
                  42,0
               
               
                  42,0
               
            
                  G13
               
               
                  Αέριο εγκαταστάσεων οπτανθρακοποίησης, το αέριο υψικαμίνων και αέριο, φυσικό αέριο, άλλα αέρια ανάκτησης (πλην του αερίου διύλισης)
               
               
                  35,0
               
               
                  35,0
               
               
                  35,0
               
            
                  Άλλα
               
               
                  O14
               
               
                  Απορριπτόμενη θερμότητα (συμπεριλαμβανομένων των καυσαερίων από διεργασίες υψηλών θερμοκρασιών, των προϊόντων εξώθερμων χημικών αντιδράσεων)
               
               
                   
               
               
                   
               
               
                  30,0
               
            
                  O15
               
               
                  Πυρηνική ενέργεια
               
               
                   
               
               
                   
               
               
                  33,0
               
            
                  O16
               
               
                  Ηλιοθερμική ενέργεια
               
               
                   
               
               
                   
               
               
                  30,0
               
            
                  O17
               
               
                  Γεωθερμική ενέργεια
               
               
                   
               
               
                   
               
               
                  19,5
               
            
                  O18
               
               
                  Άλλα καύσιμα που δεν αναφέρονται ανωτέρω
               
               
                   
               
               
                   
               
               
                  30,0
               
            
   
      ΠΑΡΑΡΤΗΜΑ II
      
         Εναρμονισμένες τιμές αναφοράς ως προς την απόδοση για τη χωριστή παραγωγή θερμότητας
      
      
         (που προβλέπονται στο άρθρο 1)
      
      Στον κατωτέρω πίνακα οι εναρμονισμένες τιμές αναφοράς ως προς την απόδοση για τη χωριστή παραγωγή θερμότητας βασίζονται στην καθαρή θερμογόνο δύναμη και σε πρότυπες ατμοσφαιρικές συνθήκες ISO (θερμοκρασία περιβάλλοντος 15 °C, πίεση 1,013 bar, σχετική υγρασία 60 %).
      
                  Κατηγορία
               
               
                  Τύπος καυσίμου:
               
               
                  Έτος κατασκευής
               
            
                  Πριν από το 2016
               
               
                  Από το 2016
               
            
                  Θερμό νερό
               
               
                  Ατμός (1)
                  
               
               
                  Απευθείας χρήση καυσαερίων (2)
                  
               
               
                  Θερμό νερό
               
               
                  Ατμός (1)
                  
               
               
                  Απευθείας χρήση καυσαερίων (2)
                  
               
            
                  Στερεά
               
               
                  S1
               
               
                  Λιθάνθρακας συμπεριλαμβανομένου του ανθρακίτη, ασφαλτούχος άνθρακας, υποασφαλτούχος άνθρακας, οπτάνθρακας, ημιοπτάνθρακας, οπτάνθρακας από πετρέλαιο
               
               
                  88
               
               
                  83
               
               
                  80
               
               
                  88
               
               
                  83
               
               
                  80
               
            
                  S2
               
               
                  Λιγνίτης, μπρικέτες λιγνίτη, σχιστολιθικό πετρέλαιο
               
               
                  86
               
               
                  81
               
               
                  78
               
               
                  86
               
               
                  81
               
               
                  78
               
            
                  S3
               
               
                  Τύρφη, μπρικέτες τύρφης
               
               
                  86
               
               
                  81
               
               
                  78
               
               
                  86
               
               
                  81
               
               
                  78
               
            
                  S4
               
               
                  Ξηρή βιομάζα στην οποία συγκαταλέγονται το ξύλο και άλλη στερεά βιομάζα, συμπεριλαμβανομένων σβόλων (πέλετ) και πλίνθων (μπρικετών) ξύλου, ξηρών ξυλοτεμαχίων, καθαρών και ξηρών υπολειμμάτων κατεργασίας ξύλου, κελυφών καρπών και ελαιοπυρήνων και άλλων πυρήνων
               
               
                  86
               
               
                  81
               
               
                  78
               
               
                  86
               
               
                  81
               
               
                  78
               
            
                  S5
               
               
                  Άλλη στερεά βιομάζα συμπεριλαμβανομένων παντός είδους ξύλου που δεν περιλαμβάνεται στην κατηγορία S4, καθώς και μαύρης αλισίβας και καφέ αλισίβας.
               
               
                  80
               
               
                  75
               
               
                  72
               
               
                  80
               
               
                  75
               
               
                  72
               
            
                  S6
               
               
                  Αστικά και βιομηχανικά (μη ανανεώσιμα) απόβλητα και ανανεώσιμα/βιοαποικοδομήσιμα απόβλητα
               
               
                  80
               
               
                  75
               
               
                  72
               
               
                  80
               
               
                  75
               
               
                  72
               
            
                  Υγρά
               
               
                  L7
               
               
                  Βαρύ μαζούτ, πετρέλαιο εσωτερικής καύσης/ντίζελ, άλλα προϊόντα πετρελαίου
               
               
                  89
               
               
                  84
               
               
                  81
               
               
                  85
               
               
                  80
               
               
                  77
               
            
                  L8
               
               
                  Βιοϋγρά, στα οποία συμπεριλαμβάνονται η βιομεθανόλη, η βιοαιθανόλη, η βιοβουτανόλη, το βιοντίζελ και άλλα βιοϋγρά
               
               
                  89
               
               
                  84
               
               
                  81
               
               
                  85
               
               
                  80
               
               
                  77
               
            
                  L9
               
               
                  Υγρά απόβλητα, στα οποία συμπεριλαμβάνονται τα βιοαποικοδομήσιμα και τα μη ανανεώσιμα απόβλητα (στα οποία περιλαμβάνονται στέατα, λίπη και χρησιμοποιημένα σπέρματα)
               
               
                  80
               
               
                  75
               
               
                  72
               
               
                  75
               
               
                  70
               
               
                  67
               
            
                  Αέρια
               
               
                  G10
               
               
                  Φυσικό αέριο, υγραέριο (LPG), υγροποιημένο φυσικό αέριο (LNG) και βιομεθάνιο
               
               
                  90
               
               
                  85
               
               
                  82
               
               
                  92
               
               
                  87
               
               
                  84
               
            
                  G11
               
               
                  Αέρια διυλιστηρίου, υδρογόνο και αέριο σύνθεσης
               
               
                  89
               
               
                  84
               
               
                  81
               
               
                  90
               
               
                  85
               
               
                  82
               
            
                  G12
               
               
                  Βιοαέριο που παράγεται από αναερόβια ζύμωση, υγειονομική ταφή και επεξεργασία λυμάτων
               
               
                  70
               
               
                  65
               
               
                  62
               
               
                  80
               
               
                  75
               
               
                  72
               
            
                  G13
               
               
                  Αέριο εγκαταστάσεων οπτανθρακοποίησης, το αέριο υψικαμίνων και αέριο, φυσικό αέριο, άλλα αέρια ανάκτησης (πλην του αερίου διύλισης)
               
               
                  80
               
               
                  75
               
               
                  72
               
               
                  80
               
               
                  75
               
               
                  72
               
            
                  Άλλα
               
               
                  O14
               
               
                  Απορριπτόμενη θερμότητα (συμπεριλαμβανομένων των καυσαερίων από διεργασίες υψηλών θερμοκρασιών, των προϊόντων εξώθερμων χημικών αντιδράσεων)
               
               
                  —
               
               
                  —
               
               
                  —
               
               
                  92
               
               
                  87
               
               
                  —
               
            
                  O15
               
               
                  Πυρηνική ενέργεια
               
               
                  —
               
               
                  —
               
               
                  —
               
               
                  92
               
               
                  87
               
               
                  —
               
            
                  O16
               
               
                  Ηλιοθερμική ενέργεια
               
               
                  —
               
               
                  —
               
               
                  —
               
               
                  92
               
               
                  87
               
               
                  —
               
            
                  O17
               
               
                  Γεωθερμική ενέργεια
               
               
                  —
               
               
                  —
               
               
                  —
               
               
                  92
               
               
                  87
               
               
                  —
               
            
                  O18
               
               
                  Άλλα καύσιμα που δεν αναφέρονται ανωτέρω
               
               
                  —
               
               
                  —
               
               
                  —
               
               
                  92
               
               
                  87
               
               
                  —
               
            
         (1)  Αν για τις ατμοηλεκτρικές εγκαταστάσεις δεν συνυπολογίζεται η επιστροφή συμπυκνωμάτων στον υπολογισμό της θερμικής απόδοσης ΣΘΗ, ο βαθμός απόδοσης της παραγωγής από ατμό που αναφέρεται στον ανωτέρω πίνακα θα πρέπει να αυξηθεί κατά 5 ποσοστιαίες μονάδες.
      
         (2)  Οι τιμές για την απευθείας χρήση καυσαερίων θα πρέπει να χρησιμοποιούνται αν η θερμοκρασία είναι ίση ή μεγαλύτερη των 250 °C.
   
   
      ΠΑΡΑΡΤΗΜΑ III
      
         Διορθωτικοί συντελεστές σχετιζόμενοι με τις κλιματικές συνθήκες και μέθοδος για τον καθορισμό κλιματικών ζωνών εφαρμογής των εναρμονισμένων τιμών αναφοράς απόδοσης για τη χωριστή παραγωγή ηλεκτρισμού
      
      
         (που προβλέπονται στο άρθρο 2 παράγραφος 1)
      
      α)   Διορθωτικοί συντελεστές σχετιζόμενοι με τις μέσες κλιματικές συνθήκες
      Η διόρθωση βάσει της θερμοκρασίας περιβάλλοντος βασίζεται στη διαφορά μεταξύ της ετήσιας μέσης θερμοκρασίας στο κράτος μέλος και των πρότυπων ατμοσφαιρικών συνθηκών ISO (15 °C).
      Η διόρθωση έχει ως εξής:
      
                   
               
               
                  0,1 % απώλεια απόδοσης για κάθε βαθμό άνω των 15 °C·
               
            
                   
               
               
                  0,1 % κέρδος απόδοσης για κάθε βαθμό κάτω των 15 °C.
               
            Παράδειγμα:
      Όταν η μέση ετήσια θερμοκρασία σε κράτος μέλος ανέρχεται σε 10 °C, η τιμή αναφοράς μονάδας συμπαραγωγής σε αυτό το κράτος μέλος πρέπει να αυξηθεί κατά 0,5 %.
      β)   Η διόρθωση βάσει της θερμοκρασίας περιβάλλοντος ισχύει μόνο για τα αέρια καύσιμα (G10, G11, G12, G13).
      γ)   Μέθοδος καθορισμού των κλιματικών ζωνών:
      Τα σύνορα κάθε κλιματικής ζώνης καθορίζονται από ισοθερμικές καμπύλες (σε πλήρεις βαθμούς Κελσίου) της μέσης ετήσιας θερμοκρασίας περιβάλλοντος που διαφέρουν τουλάχιστον κατά 4 °C. Η εφαρμοζόμενη σε γειτονικές κλιματικές ζώνες θερμοκρασιακή διαφορά μεταξύ των μέσων ετήσιων θερμοκρασιών περιβάλλοντος θα είναι τουλάχιστον 4 °C.
      Παράδειγμα:
      Αν, για παράδειγμα, η μέση ετήσια θερμοκρασία περιβάλλοντος σε συγκεκριμένο τόπο κράτους μέλους είναι 12 °C και σε άλλο τόπο εντός του ιδίου κράτους μέλους είναι 6 °C, τότε το κράτος μέλος έχει τη δυνατότητα να καθορίσει δύο κλιματικές ζώνες διαχωριζόμενες από την ισοθερμική καμπύλη των 9 °C:
      μία κλιματική ζώνη μεταξύ των ισοθερμικών καμπυλών των 9 °C και των 13 °C (διαφορά 4 °C), με μέση ετήσια θερμοκρασία περιβάλλοντος 11 °C· και
      άλλη κλιματική ζώνη μεταξύ των ισοθερμικών καμπυλών των 5 °C και των 9 °C, με μέση ετήσια θερμοκρασία περιβάλλοντος 7 °C.
   
   
      ΠΑΡΑΡΤΗΜΑ IV
      
         Διορθωτικοί συντελεστές για τις αποφευχθείσες απώλειες δικτύου για την εφαρμογή των εναρμονισμένων τιμών αναφοράς ως προς την απόδοση για τη χωριστή παραγωγή ηλεκτρισμού
      
      
         (που προβλέπονται στο άρθρο 2 παράγραφος 2)
      
      
                  Επίπεδο τάσης σύνδεσης
               
               
                  Διορθωτικός συντελεστής (εκτός των εγκαταστάσεων)
               
               
                  Συντελεστής διόρθωσης (εντός των εγκαταστάσεων)
               
            
                  ≥ 345 kV
               
               
                  1
               
               
                  0,976
               
            
                  ≥ 200 — < 345 kV
               
               
                  0,972
               
               
                  0,963
               
            
                  ≥ 100 — < 200 kV
               
               
                  0,963
               
               
                  0,951
               
            
                  ≥ 50 — < 100 kV
               
               
                  0,952
               
               
                  0,936
               
            
                  ≥ 12 — < 50 kV
               
               
                  0,935
               
               
                  0,914
               
            
                  ≥ 0,45 — < 12 kV
               
               
                  0,918
               
               
                  0,891
               
            
                  < 0,45 kV
               
               
                  0,888
               
               
                  0,851
               
            Παράδειγμα:
      Μονάδα συμπαραγωγής ηλεκτρικής ισχύος εξόδου 100 kWel με παλινδρομική μηχανή τροφοδοτούμενη με φυσικό αέριο παράγει ηλεκτρική ενέργεια τάσης 380 V. Από αυτήν την ηλεκτρική ενέργεια ποσοστό 85 % χρησιμοποιείται για ιδία κατανάλωση και 15 % διοχετεύεται στο ηλεκτρικό δίκτυο. Η μονάδα κατασκευάστηκε το 2010. Η ετήσια θερμοκρασία περιβάλλοντος είναι 15 °C (οπότε δεν χρειάζεται διόρθωση κλιματικών συνθηκών).
      Μετά τη διόρθωση για τις απώλειες δικτύου, η προκύπτουσα τιμή αναφοράς ως προς την απόδοση για τη χωριστή παραγωγή ηλεκτρισμού στη συγκεκριμένη μονάδα συμπαραγωγής θα είναι (με βάση το σταθμισμένο μέσο όρο των συντελεστών του παρόντος παραρτήματος):
      Ref Εη = 52,5 % × (0,851 × 85 % + 0,888 × 15 %) = 45,0 %